# Bernard Thévenet

Bernard Thévenet (Saint-Julien-de-Civry, Saona eta Loira, 1948ko urtarrilaren 10a), ezizenez Nanar deitua, frantziar txirrindulari ohia da. 1970 eta 1981 artean profesionala izan zen. Igotzaile aparta zen eta bere ibilbide profesionalean 100 garaipen baino gehiago lortu zituen. Frantziako Tourra bi aldiz irabazi zuen, 1975 eta 1977an, Eddy Merckxen nagusitasunari amaiera emanez.

## Kirol ibilbidea

1970. urtean egin zen ezagun, Tourmaleteko etapan, Frantziako Itzulian lehen aldiz parte hartu zuenean. 1973an, Frantziako txapelketa irabazi ondoren, bigarren geratu zen Frantziako Tourrean, Luis Ocaña espainiarraren atzetik. Hurrengo urtean ezin izan zuen Itzulia amaitu, eta 1975. urtera arte itxaron behar izan zuen munduko txirrindularitza proba inportanteena irabazteko eta Eddy Merckx belgikar txapeldunaren nagusitasunari amaiera emateko. 1977an berriro irabazi zuen, Hennie Kuiper holandarraren eta Lucien Van Impe belgikarraren aurretik. Egun bakarreko zenbait proba irabazi zituen eta bosgarren geratu zen 1974ko munduko txapelketan. 1972ko Romandiako Itzulia eta 1975 eta 1976ko Dauphiné Libéré ere irabazi zituen. 1981ean utzi zuen txirrindularitza. 1996an Frantziako selekzioaren entrenatzaile izendatu zuten, munduko txapelketarako.

## Palmaresa

1969
* Etorkizuneko Tourreko etapa 1
1970
* Frantziako Tourreko etapa 1
1971
* 4. Frantziako Tourrean eta etapa 1
* Super Prestige Pernod International
* 2. Étoile des Espoirsen eta etapa 1
1972
* Romandiako Tourra eta 2 etapa
* 9. Frantziako Tourreko eta 2 etapa
* Midi Libreko etapa 1
* Tour d'Indre-et-Loire eta etapa 1
* 2. Dauphiné Libérén
1973
* Frantziako errepideko txirrindularitza txapelketa
* 2. Frantziako Tourrean eta 2 etapa
* 3. Espainiako Vueltan eta etapa 1
* Midi Libreko etapa 1
* 3. Tour de l'Auden eta etapa 1
* 2. Dauphiné Libérén eta etapa 1
* 2. Boucles de l'Aulnen
* Super Prestige Pernod International
1974
* Kataluniako Volta eta 2 etapa
* Paris-Nizako etapa 1
* Nazioarteko Kriteriuma
1975
* Frantziako Tourra eta 2 etapa
* Dauphiné Libéré eta etapa 1
* Korsikako Itzuliko etapa 1
* Super Prestige Pernod International
* 2. Lieja-Bastogne-Liejan
* 3. Dunkerqueko Lau Egunetan
1976
* Dauphiné Libéré eta 2 etapa
* Dunkerqueko Lau Eguneko etapa 1
* Limousingo Tourreko etapa 1
* 2. Lombardiako Giroan
* 2. Étoile des Espoirsen
* 2. Boucles de l'Aulnen
1977
* Frantziako Tourra eta etapa 1
* Montjuïceko Igoera eta 2 sektore
* Korsikako Itzulia
* 2. Dauphiné Libérén eta etapa 1
* Itsas Alpeetako eta Varko Tourra
1980
* Polynormande
1981
* Sartheko Zirkuituko etapa 1
* Vaucluseko Tourreko etapa 1

## Sailkapen orokorra Itzuli Handietan

| Itzuli Handia | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 | 1980 | 1981 |
| Italiako Giroa | — | — | — | — | — | — | — | — | — | 31. | — | — |
| Frantziako Tourra | 35. | 4. | 9. | 2. | UT | 1. | UT | 1. | UT | — | 17. | 37. |
| Espainiako Vuelta | — | 44. | — | 3. | UT | — | — | — | — | — | 14. | — |
| Munduko Txapelketa | — | 13. | 39. | — | 5. | 6. | 28. | — | — | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Bernard Thévenet - ProCyclingStats
* (Frantsesez) Memoire du cyclisme: Palmarès de Bernard Thévenet
* Txirrindulari bilatzailea: Bernard Thévenet
* Datuak: Q367064
* Multimedia: Bernard Thévenet / Q367064